17. august 2023

**Lübeck-tur for historiehold i 2g**

Den traditionelle historietur i 2g til Lübeck nærmer sig.

Vi skal afsted over to gange, og fordelingen er:

|  |  |  |  |  |
| --- | --- | --- | --- | --- |
| 21. september | 2a med Mads | 2d med Peter | 2u med Frederik | Muligvis 2x |
|  |  |  |  |  |
| 26. september | 2b med Mads | 2c med Rabiye | 2y med Ditte | Muligvis 2w |

**Egenbetalingen for turen er 200 kr. pr. elev.**

Beløbet bedes indbetalt via mobilepay senest 15. september 2023.

Mobilepay: 668284

HUSK ..... elevnavn og klasse på indbetaling

Vi kører i bus ned over Rødby-Puttgarden, og her er et skema med tider:

|  |  |
| --- | --- |
| 07:30 | Afgang Ringsted |
| 07:45 | Afgang Haslev |
| 09:40 | Afgang færge, Rødby |
| 12:00 | Ankomst Lübeck |
|  | -- |
| 17:15 | Afgang Lübeck |
| 19:15 | Afgang færge, Puttgarden |
| 21:15 | Ankomst Haslev |
| 21:30 | Ankomst Ringsted |

I skal være klar, så snart vi ankommer til Lübeck. Vi vil derfor bede jer om at spise på færgen, så I er så mætte, at I kan klare jer frem til midt på eftermiddagen. I bedes også klare toiletbesøg på færgen. Vi skal nok sørge for at holde toiletpauser, når vi går rundt i Lubeck, men der er ikke i alle tilfælde offentlige toiletter lige i starten af vores tur.

Det faglige program varer ca 3 timer + lidt af tiden i bussen. Når det faglige program i Lübeck er færdig, har I fri og kan selv gå rundt i byen.

**Bussen afgår fra Lübeck kl. 17.15,** da den skal nå en bestemt færge**.** Vi har tidligere oplevet, at nogen kom for sent, og derfor skal vi understrege, at det tidspunkt ligger fast: **Bussen afgår kl. 17.15!**

Ved rejse til udlandet

* Ved udlandsrejser og ekskursioner gælder gymnasiets studie-ordens regler, som kan læses på gymnasiets hjemmeside. Her vil jeg lige minde om, at indtagelse af fx. alkohol på turen selvfølgelig ikke er tilladt og at indkøb af toldfri spiritus på færgen heller ikke er tilladt.
* Vi skal til udlandet og der er paskontrol. **Derfor skal I medbringe gyldigt PAS til turen**, og I vil ved indgangen til bussen blive bedt om at vise jeres pas, så vi er sikre på, at alle har husket det.
* Vores lærere skal ifølge loven have en tilladelse fra forældre/værge til at tage unge under 18 år med til udlandet. I skal derfor underskrive en **”Samtykkeerklæring”**, som skal afleveres til historielæreren senest d. 12/9. Samtykkeerklæringen sendes til eleverne i Lectio, men kan også hentes på kontoret.

Med venlig hilsen

Arn Bjørnsfeldt

Pædagogisk leder

Midtsjællands Gymnasium